Omnibus fidelibus notum sit, quod ego Teodaldus dono Deo et sanctis apostolis ejus Petro et Paulo, ad locum Cluniensis monasterii, ubi domnus Maiolus abba preesse videtur, in locum emendandi causa, propter commissum quod cum servo Sancti Petri commisi, aliquid de rebus meis que sunt site in pago Matisconensi, in agro Dariacense: hoc est pratum unum qui sedet in ipsa villa; et terminat a mane terra Girardi, a medio die via publica, a sero communi pasturale, a circio terra Sancti Petri. Infra istas terminationes, dono totum ad integrum, ut faciant rectores Cluniensis cenobii quicquid facere voluerint ab hodie et deinceps. Si quis autem donationem istam calumpniaverit, primitus iram Dei omnipotentis incurrat et sanctorum omnium, nisi ad emendationem venerit. S. Teodaldi, qui fieri et firmari rogavit. S. Erlei, Gislardi, Alberici, Rainfredi, Isengaudi, Bileni. Data per manum Randuini, ad vicem cancellarii, anno XXVI regnante Lotthario rege.